Март 2 инаркны адырраҭара «Аспорт адунеи» аефираҿ иҿыцу ахаҿра аиуит.
03.03.2016
Ажурналист Адгәыр Гәынба изы еиҧш ателехәаҧшцәа зегьы рзы жәабжь бзиахеит адырраҭара «Аспорт адунеи» аефираҿ иҿыцу, ҳаамҭа иашьашәалоу ахаҿра ахьаиуз. Уи атәы дырҵабыргуеит иацижьҭеи иоуа адныҳәаларақәа. Адырраҭара шьҭарнахыс иҭырхлоит авиртуалтә студиаҿы.
Авиртуалтә студиа ахархәараан адырраҭара амҩаҧгаҩцәа Адгәыр Гәынбеи Асҭанда Оҭырҧҳаи ҭарыҩуеит иҭацәу астудиаҿы, анаҩс амонтаж аныҟарҵо иацырҵоит компиутерла иҭырхуа адекорациақәа, аха урҭ убысҟак иҧсабартәны иҟалоит, амҩаҧгаҩцәеи дареи еицҭыхушәа.
Аҧсуа телехәаҧшра азеиҧшҵаратәи, арлахҿыхратәи, аспорттәи дырраҭарақәа рдирекциа аиҳабы Роланд Бганба иажәақәа рыла, аднеизегьаҿы ателеканалқәа ииасхьеит уи аформат ашҟа. Аҧсны авиртуалтә студиа ахархәаразы атехникатә лшарақәеи аспециалистцәеи ыҟаӡамызт. Аха, абар шықәсык аахыижьҭеи аус здырулоз рыгәҭакы наӡеит, ацхырааразы дадыҧхьалан Алықьса Мамацев. Дук хара имгакәа Аҧсуа телехәаҧшраҿы даҽа дырраҭарак ҭарыҩлоит авиртуалтә студиаҿы.
«Аспорт Адунеи» автор Адгәыр Гәынба иазгәеиҭеит, имҩаҧиго адырраҭара ииуль мзазы ҧшь-шықәса шахыҵуа. Аха ас еиҧш иҟоу ҳаамҭа иашьашәалоу атехнологиа раҧхьаӡа акәны ишидыргалаз.
Адгәыр инапы злаку аус ахаҭабзиара ашьҭыхра дазыҳаҵҳаҵоит еснагь. Иҽазишәоит Аҧсны имҩаҧысуа аспорт жәабжьқәа зегьы ахәаҧшцәа рзеиҭаҳәара. Уи аҿы цхырааҩыс димоуп акорреспондент Асҭанда Оҭырҧҳа, иҳәоит арепортажқәа рыҟаҵараҿы аиҧҟьара ҟамларц азы адырраҭара дшаҭаху даҽа корреспондентк.
Амра Амҷҧҳа, Ельдар Дамиров АТ
868
Ажурналист Адгәыр Гәынба изы еиҧш ателехәаҧшцәа зегьы рзы жәабжь бзиахеит адырраҭара «Аспорт адунеи» аефираҿ иҿыцу, ҳаамҭа иашьашәалоу ахаҿра ахьаиуз. Уи атәы дырҵабыргуеит иацижьҭеи иоуа адныҳәаларақәа. Адырраҭара шьҭарнахыс иҭырхлоит авиртуалтә студиаҿы.
Авиртуалтә студиа ахархәараан адырраҭара амҩаҧгаҩцәа Адгәыр Гәынбеи Асҭанда Оҭырҧҳаи ҭарыҩуеит иҭацәу астудиаҿы, анаҩс амонтаж аныҟарҵо иацырҵоит компиутерла иҭырхуа адекорациақәа, аха урҭ убысҟак иҧсабартәны иҟалоит, амҩаҧгаҩцәеи дареи еицҭыхушәа.
Аҧсуа телехәаҧшра азеиҧшҵаратәи, арлахҿыхратәи, аспорттәи дырраҭарақәа рдирекциа аиҳабы Роланд Бганба иажәақәа рыла, аднеизегьаҿы ателеканалқәа ииасхьеит уи аформат ашҟа. Аҧсны авиртуалтә студиа ахархәаразы атехникатә лшарақәеи аспециалистцәеи ыҟаӡамызт. Аха, абар шықәсык аахыижьҭеи аус здырулоз рыгәҭакы наӡеит, ацхырааразы дадыҧхьалан Алықьса Мамацев. Дук хара имгакәа Аҧсуа телехәаҧшраҿы даҽа дырраҭарак ҭарыҩлоит авиртуалтә студиаҿы.
«Аспорт Адунеи» автор Адгәыр Гәынба иазгәеиҭеит, имҩаҧиго адырраҭара ииуль мзазы ҧшь-шықәса шахыҵуа. Аха ас еиҧш иҟоу ҳаамҭа иашьашәалоу атехнологиа раҧхьаӡа акәны ишидыргалаз.
Адгәыр инапы злаку аус ахаҭабзиара ашьҭыхра дазыҳаҵҳаҵоит еснагь. Иҽазишәоит Аҧсны имҩаҧысуа аспорт жәабжьқәа зегьы ахәаҧшцәа рзеиҭаҳәара. Уи аҿы цхырааҩыс димоуп акорреспондент Асҭанда Оҭырҧҳа, иҳәоит арепортажқәа рыҟаҵараҿы аиҧҟьара ҟамларц азы адырраҭара дшаҭаху даҽа корреспондентк.
Амра Амҷҧҳа, Ельдар Дамиров АТ
Оцените новость:
+1
+2
+3
+4
+5
Сохраните ссылку или поделитесь с друзьями